Document ID: 31995R0845

ΚΑΝΟΝΙΣΜΟΣ (ΕΚ) αριθ. 845/95 ΤΗΣ ΕΠΙΤΡΟΠΗΣ της 18ης Απριλίου 1995 την τροποποίηση του κανονισμού (ΕΚ) αριθ. 1588/94 περί λεπτομερών κανόνων για την εφαρμογή στον τομέα του γάλακτος και των γαλακτοκομικών προϊόντων του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Βουλγαρίας και της Ρουμανίας, αφετέρου,
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3383/94 του Συμβουλίου της 19ης Δεκεμβρίου 1994 σχετικά με ορισμένες λεπτομέρειες εφαρμογής της ευρωπαϊκής συμφωνίας για την εγκαθίδρυση σύνδεσης μεταξύ της Ευρωπαϊκής Κοινότητας, αφενός, και της Δημοκρατίας της Βουλγαρίας, αφετέρου (1), και ιδίως το άρθρο 1,
τον κανονισμό (ΕΚ) αριθ. 3382/94 του Συμβουλίου της 19ης Δεκεμβρίου 1994 σχετικά με ορισμένες λεπτομέρειες εφαρμογής της ευρωπαϊκής συμφωνίας για την εγκαθίδρυση σύνδεσης μεταξύ της Ευρωπαϊκής Κοινότητας, αφενός, και της Ρουμανίας, αφετέρου (2), και ιδίως το άρθρο 1,
Εκτιμώντας:
ότι οι ευρωπαϊκές συμφωνίες με τη Βουλγαρία και τη Ρουμανία προβλέπουν μείωση της εισφοράς κατά την εισαγωγή ορισμένων τυριών που υπάγονται στον κωδικό ΣΟ 0406 μέχρις εξαντλήσεως ορισμένων ποσοτήτων 7
ότι, αναμένοντας την έναρξη ισχύος των ευρωπαϊκών συμφωνιών την 1η Φεβρουαρίου 1995, οι περιεχόμενες διατάξεις όσον αφορά το εμπόριο και τα συνοδευτικά μέτρα έχουν αρχίσει να ισχύουν με τις ενδιάμεσες συμφωνίες για το εμπόριο και τα συνοδευτικά μέτρα μεταξύ της Ευρωπαϊκής Οικονομικής Κοινότητας της Ευρωπαϊκής Κοινότητας Άνθρακα και Χάλυβα και της Δημοκρατίας της Βουλγαρίας και της Ρουμανίας, αντιστοίχως 7
ότι ο κανονισμός (ΕΚ) αριθ. 1588/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3337/94 (4), θεσπίζει τις λεπτομέρειες εφαρμογής του καθεστώτος που προβλέπεται από τις εν λόγω συμφωνίες 7
ότι τα δεύτερα πρόσθετα πρωτόκολλα στις ενδιάμεσες συμφωνίες με τη Ρουμανία και τη Δημοκρατία της Βουλγαρίας (5) εφαρμόζονται από την 1η Ιανουαρίου 1995 7 ότι, προκειμένου να ευθυγραμμιστεί το χρονοδιάγραμμα που αφορά τις εμπορικές διατάξεις στις εν λόγω συμφωνίες με εκείνες που εφαρμόζονται στις συνδεδεμένες χώρες της ομάδας του Visegrad, τα δεύτερα πρόσθετα πρωτόκολλα προβλέπουν την εφαρμογή ποσοστώσεων για το έτος 5 που αρχίζει να υπολογίζεται από την 1η Ιουλίου 1995 7
ότι οι πρόσθετες ποσότητες των προϊόντων που μπορούν να εισαχθούν υπό τον κωδικό ΣΟ ex 0406 90, προελεύσεως Ρουμανίας και Βουλγαρίας, έχουν παραχωρηθεί για τα έτη 1995/96 έως 1998/99 προκειμένου να αντισταθμιστεί, όσον αφορά τη Ρουμανία η καθυστερημένη εφαρμογή ορισμένων γεωργικών παραχωρήσεων που προβλέπονται στην ενδιάμεση συμφωνία και, όσον αφορά την Δημοκρατία της Βουλγαρίας, η καθυστερημένη έναρξη ισχύος της ενδιάμεσης συμφωνίας 7 ότι οι εν λόγω πρόσθετες ποσότητες εξακολουθούν να εφαρμόζονται και ότι για τα έτη 1996/97, 1997/98 και 1998/99 δεν λαμβάνουν υπόψη και ισχύουν με την επιφύλαξη των ποσοτήτων που επωφελούνται μειώσεως της εισφοράς από το έτος 1996/97, η οποία θα συμφωνηθεί στο πλαίσιο των ευρωπαϊκών συμφωνιών 7
ότι ο κανονισμός (ΕΚ) αριθ. 1588/94 θα πρέπει να τροποποιηθεί για να εφαρμοστούν οι προαναφερθείσες διατάξεις των προσθέτων πρωτοκόλλων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 1588/94 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 1995.

Labels: 3
17
18
15